text: Omfartsvej hænger i en tynd tråd
  07 august 2014 kl. 09.15
  Borgerne i Ørum ved Daugaard risikerer, at den omfartsvej, de blev lovet for over to år siden, alligevel ikke bliver opført. Haderslev Stift har sat sig imod.
  150 lastbiler om dagen. Det er, hvad beboerne og asfalten i den lille by, Ørum, lider under. Siden marts måned 2012 har det været planen, at der skal opføres en omfartsvej til at tage den tunge trafik, men nu er de planer meget tvivlsomme.
  Det lokale Præstegårdsudvalg har sammen med Naturstyrelsen og Haderslev Stift gjort indsigelse i 11. time, og projektet er nu bremset.
  De lokale beboere er frustrerede over, at den længe ventede omfartsvej nu er i fare.
  - Vi er dybt forargede og skuffede over, at der ikke for længst er lavet en omfartsvej, der er egnet til den tunge trafik. Vi har mistet katte og vores hund pga. af trafikken. Der må gøres noget nu, inden vores børn kommer til skade, skriver Familien Nielsen i et læserbrev til TV SYD.
  Hedensted Kommune tager tirsdag stilling til, om planerne om omfartsvejen skal stoppes helt eller ej.
   
   
  Se Familien Nielsens læserbrev:
  
  